Μεγάλη Σοβιετική Εγκυκλοπαίδεια

Η Μεγάλη Σοβιετική Εγκυκλοπαίδεια ( ή БСЭ) είναι μία από τις μεγαλύτερες και περιεκτικότερες εγκυκλοπαίδειες στα ρώσικα. Υπήρξαν τρεις εκδόσεις της ενώ εκδίδονταν από το σοβιετικό κράτος.Γενικές πληροφορίες για την Μεγάλη Σοβιετική Εγκυκλοπαίδεια (rubricon.com)

 Εκδόσεις 
Η πρώτη από τις τρεις εκδόσεις αποτελούνταν από 65 τόμους (65.000 λήμματα συν ένα συμπληρωματικό τόμο για την Σοβιετική Ένωση) και εκδόθηκε στο διάστημα 1926 με 1947. Αρχισυντάκτης μέχρι το 1941 ήταν ο Ότο Σμιτ. Η δεύτερη έκδοση 50 τόμων (100.000 λήμματα συν ένας συμπληρωματικός τόμος) εκδόθηκε μεταξύ 1950 και 1958 με αρχισυντάκτες του Σεργκέι Βασίλοφ (τόμοι 1-7, 1949—1951) και Μπορίς Ββεντένσκι (τόμοι 8-51, 1951—1958). Στην έκδοση προστέθηκαν δύο τόμοι ευρετηρίων το 1960. Η τρίτη έκδοση 30 τόμων (100.000 λήμματα συν ένας τόμος ευρετήριο που εκδόθηκε το 1981) εκδόθηκε μεταξύ 1969 και 1978. Ο τόμος 24 αποτελούνταν από δύο βιβλία, το ένα εκ των οποίων ήταν αφιερωμένο αποκλειστικά στη Σοβιετική Ένωση. Αρχισυντάκτης, μέχρι το 1969 ήταν ο Αλεξάντρ Πρόχοροφ. Εκτός από τη ρωσική και την αγγλική έκδοση κυκλοφόρησε και σε σε μια ελληνική έκδοση.
μικρογραφία|Πλήρες σύνολο της αγγλικής έκδοσης της Μεγάλης Σοβιετικής Εγκυκλοπαίδειας
Από το 1957 έως το 1990, η Επετηρίδα της Μεγάλης Σοβιετικής Εγκυκλοπαίδειας που κυκλοφορούσε ετησίως περιείχε γεγονότα του έτους σχετικά με τη Σοβιετική Ένωση και όλες τις χώρες του κόσμου. 

 Αγγλική έκδοση 
Η τρίτη έκδοση μεταφράστηκε και δημοσιεύτηκε στα αγγλικά σε 31 τόμους από το 1974 έως το 1983 από την Macmillan Publishers. Κάθε τόμος μεταφράστηκε ξεχωριστά, απαιτώντας την χρήση του ευρετήριου στο μέτωπο του κάθε τόμου για την εύρεση συγκεκριμένων λημμάτων, έτσι η γνώση των ρωσικών μπορεί να είναι χρήσιμη για τον εντοπισμό του σωστού τόμου την πρώτη φορά. Δεν έχουν μεταφραστεί όλα τα λήμματα στα αγγλικά, και αυτά αναφέρονται στο ευρετήριο. Τα λήμματα από την αγγλική έκδοση είναι διαθέσιμα στο διαδίκτυο στην ιστοσελίδα TheFreeDictionary.com.

 Ελληνική έκδοση 
Η τρίτη έκδοση μεταφράστηκε στα ελληνικά και δημοσιεύτηκε σε 34 τόμους μεταξύ του 1977 και του 1983. Όλα τα άρθρα που είχαν σχέση με την Ελλάδα ή την ελληνική ιστορία, τον πολιτισμό και την κοινωνία επεκτάθηκαν και εκατοντάδες νέα γράφτηκαν ειδικά για την ελληνική έκδοση. Έτσι, η εγκυκλοπαίδεια περιέχει, για παράδειγμα, τόσο το ρωσικό λήμμα για την Ελλάδα, καθώς και ένα πολύ μεγαλύτερο, που γράφηκε από Έλληνες συντελεστές.

Τέλος, ένας συμπληρωματικός τόμος που καλύπτει την δεκαετία του 1980 δημοσιεύθηκε το 1989. Περιέχει μεταφρασμένα και ελληνικά άρθρα που, μερικές φορές, δεν υπάρχουν στο σετ των 34 τόμων. 

 Άλλες Σοβιετικές εγκυκλοπαίδειες 
Αρχικός τίτλοςΜεταγραφή (αν είναι εφαρμόσιμη)Ελληνικός τίτλοςΤόμοιΗμερομηνίαУкраїнська радянська енциклопедіяUkrajinśka radjanśka encyklopedijaΟυκρανική Σοβιετική Εγκυκλοπαίδεια171959-1965Беларуская савецкая энцыклапедыяBelaruskaya savietskaya entsyklapedyyaΛευκορωσική Σοβιετική Εγκυκλοπαίδεια121965-1975Ўзбек совет энциклопедиясиOʻzbek sovet ensikopediyasiΟυζμπεκική Σοβιετική Εγκυκλοπαίδεια141971-1980Қазақ кеңес энциклопедиясыQazaq keñes encïklopedïyasıΚαζακική Σοβιετική Εγκυκλοπαίδεια101972-1978ქართული საბჭოთა ენციკლოპედიაkartuli sabch'ota encik'lop'ediaΓεωργιανή Σοβιετική Εγκυκλοπαίδεια121965-1987Азәрбајҹан Совет ЕнсиклопедијасыAzərbaycan Sovet EnsiklopediyasıΑζερική Σοβιετική Εγκυκλοπαίδεια101976-1987Lietuviškoji tarybinė enciklopedija -Λιθουανική Σοβιετική Εγκυκλοπαίδεια101976-1985Енчиклопедия советикэ молдовеняскэEnciclopedia sovietică moldoveneascăΜολδαβική Σοβιετική Εγκυκλοπαίδεια81970-1981Latvijas padomju enciklopēdija -Λετονική Σοβιετική Εγκυκλοπαίδεια101981-1988Кыргыз Совет ЭнциклопедиясыKyrgyz Soviet EntsiklopediyasyΚιργιζική Σοβιετική Εγκυκλοπαίδεια61976-1980Энциклопедияи советии тоҷикEntsiklopediya-i sovieti-i tojikΤατζικική Σοβιετική Εγκυκλοπαίδεια81978-1988Հայկական սովետական հանրագիտարանHaykakan sovetakan hanragitaranΑρμενική Σοβιετική Εγκυκλοπαίδεια131974-1987Түркмен совет энциклопедиясыTürkmen sowet ensiklopediýasyΤουρκμενική Σοβιετική Εγκυκλοπαίδεια101974-1989Eesti nõukogude entsüklopeedia -Εσθονική Σοβιετική Εγκυκλοπαίδεια81968-1976Сибирская советская энциклопедия -Σιβηρική Σοβιετική Εγκυκλοπαίδεια4 (οι τόμοι είχαν σχεδιαστεί να είναι 6)1929-1933Малая Советская ЭнциклопедияMalaya sovetskaya entsiklopediyaΜικρή Σοβιετική Εγκυκλοπαίδεια111928-1960 (3 εκδόσεις)Уральская советская энциклопедия -Ουραλική Σοβιετική Εγκυκλοπαίδεια1 (ο σχεδιασμένος αριθμός τόμων είναι άγνωστος)1933

 Μεγάλη Ρωσική Εγκυκλοπαίδεια 
Η δημοσίευση της Μεγάλης Σοβιετικής Εγκυκλοπαίδειας ανεστάλη το 1990 και σταμάτησε το 1991, αλλά το 2002 ξανάρχισε με διάταγμα του Βλαντιμίρ Πούτιν. Το 2003 και το 2004 μια ομάδα συνεισφέροντων ανανέωσαν την παλιά εγκυκλοπαίδεια με την ενημέρωση γεγονότων και με την αφαίρεση των περισσότερων παραδειγμάτων πολιτικής προκατάληψης. Επίσης, η εγκυκλοπαίδεια άλλαξε το όνομά της σε Μεγάλη Ρωσική Εγκυκλοπαίδεια. Πολλά ξεπερασμένα άρθρα ξαναγράφτηκαν από την αρχή. Το 2004 δημοσιεύτηκε ο πρώτος τόμος της καινούριας Μεγάλης Ρωσικής Εγκυκλοπαίδειας. Σύμφωνα με τον συντάκτη της εγκυκλοπαίδειας, τον Σεργκέι Λεονίντοβιτς Κράβετς, η ολοκληρωμένη έκδοση των 35 τόμων θα μπορούσε να κυκλοφορήσει μέχρι το 2016. 

 Παραπομπές 

 Βιβλιογραφία 
 Μεγάλη Σοβιετική Εγκυκλοπαίδεια, τόμοι 1-34. Αθήνα: Ακάδημος, 1978—1989.

 Εξωτερικοί σύνδεσμοι 

Η πρώτη έκδοση της Μεγάλης Σοβιετικής Εγκυκλοπαίδειας, σύνδεσμος στην Викитека
 Η δεύτερη έκδοση της Μεγάλης Σοβιετικής Εγκυκλοπαίδειας 
 Ο πρόλογος του εκδότη της τρίτης έκδοσης της Μεγάλης Σοβιετικής Εγκυκλοπαίδειας 

Κατηγορία:Σοβιετικές εγκυκλοπαίδειες
Κατηγορία:Πολιτισμός της Σοβιετικής Ένωσης